
Vadovaudamasi Lietuvos Respublikos vietos savivaldos įstatymo 6 straipsnio 19 punktu, 16 straipsnio 1 dalimi, Lietuvos Respublikos teritorijų planavimo įstatymo 4 straipsnio 1 dalies 3 punktu, 7 straipsnio 5 dalies 1 punktu, 28 straipsnio 1, 4 ir 5 dalimis, 31 straipsnio 4 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 155, 156 ir 157 dalimis, Alytaus rajono savivaldybės taryba  n u s p r e n d ž i a:
1. Keisti Daugų miesto teritorijos bendrąjį planą,  patvirtintą Alytaus rajono savivaldybės tarybos 2010 m. gruodžio 28 d. sprendimu Nr. K-437 „Dėl Daugų miesto teritorijos bendrojo plano patvirtinimo“ (toliau – Planas).
2. Nustatyti planavimo tikslus:
2.1 sudaryti sąlygas darniai miesto teritorijos raidai, kompleksiškai spręsti socialinius, ekonominius ir ekologinius uždavinius.
2.2  patikslinti inžinerinės ir socialinės infrastruktūros, kitų miestui svarbių socialinės ekonominės veiklos sričių vystymo ir įgyvendinimo gaires, plėtrai reikalingas teritorijas.
2.3  kurti sveiką, saugią, darnią, klimato kaitos padariniams atsparią gyvenamąją aplinką ir visavertes gyvenimo sąlygas.
2.4  derinti fizinių ir juridinių asmenų ar jų grupių, savivaldybės ir valstybės interesus dėl miesto teritorijos naudojimo ir veiklos plėtojimo joje sąlygų.
2.5  sudaryti sąlygas privačioms investicijoms, kuriančioms socialinę ir ekonominę gerovę,
tinkamos kokybės gyvenimo sąlygas.
3. Pavesti Alytaus rajono savivaldybės administracijos direktoriui organizuoti šio sprendimo 1 punkte nurodyto Plano keitimą.
4. Šį sprendimą paskelbti Teisės aktų registre ir Alytaus rajono savivaldybės interneto svetainėje  www.arsa.lt.


Savivaldybės meras 				                				

2025 m. birželio 2 d.  Nr.  
Alytus

[bookmark: _Hlk199330533]	1. Sprendimo projekto rengimą paskatinusios priežastys, tikslai, uždaviniai: įgyvendinti Lietuvos Respublikos vietos savivaldos įstatymo 6 straipsnio 19 punkte numatytąsias savarankiškąsias (Konstitucijos ir įstatymų nustatytas (priskirtas)) savivaldybių funkcijas – teritorijų planavimas, savivaldybės bendrojo plano ar savivaldybės dalių bendrųjų planų ir detaliųjų planų sprendinių įgyvendinimas.
	Šio tarybos sprendimo projekto tikslas - pradėti rengti Daugų miesto teritorijos bendrojo plano keitimą.
	2. Siūlomos teisinio reguliavimo nuostatos: Lietuvos Respublikos teritorijų planavimo įstatymo 28 straipsnio 1 dalyje nurodyta, kad kompleksinio teritorijų planavimo dokumentai keičiami sprendimą rengti tą teritorijų planavimo dokumentą priėmusios valstybės ar savivaldybės institucijos sprendimu dėl dokumento keitimo, laikantis šiame įstatyme nustatytų teritorijų planavimo proceso reikalavimų ir taikant tą pačią dokumento tvirtinimo procedūrą. Fiziniai asmenys, juridiniai asmenys ar jų padaliniai, kitos organizacijos ar jų padaliniai turi iniciatyvos teisę siūlyti planavimo organizatoriui keisti vietovės lygmens kompleksinio teritorijų planavimo dokumentą šio įstatymo 6 straipsnio 3 ir 4 dalyse nustatyta tvarka.
	Lietuvos Respublikos teritorijų planavimo įstatymo 28 straipsnio 4 dalyje nurodyta, kad kompleksinio teritorijų planavimo dokumentai keičiami, kai sprendimą rengti tą teritorijų planavimo dokumentą priėmusios valstybės ar savivaldybės institucijos nusprendžia rengti naują (jį keičiantį) to paties lygmens kompleksinio teritorijų planavimo dokumentą anksčiau suplanuotai arba didesnei teritorijai, į kurią patenka anksčiau suplanuota teritorija (išskyrus atvejus, kai planuojama teritorija sumažėja pasikeitus administracinių vienetų ar gyvenamųjų vietovių teritorijų riboms).
	Lietuvos Respublikos teritorijų planavimo įstatymo 28 straipsnio 5 dalyje nurodyta, kad kompleksinio teritorijų planavimo dokumentas turi būti keičiamas, kai numatomi kompleksinio teritorijų planavimo dokumento sprendiniai neatitinka teritorijos planavimo sąlygų, išduotų rengiant patvirtintą teritorijų planavimo dokumentą, ir reikia kreiptis visų naujų teritorijos planavimo sąlygų visoje anksčiau suplanuotoje teritorijoje ir (ar) kai visoje anksčiau suplanuotoje teritorijoje numatoma keisti visas galiojančiame kompleksinio teritorijų planavimo dokumente pagal teritorijų planavimo lygmenį nustatytas teritorijos naudojimo privalomąsias nuostatas, privalomuosius reikalavimus arba privalomą teritorijos naudojimo reglamentą. Kompleksinio teritorijų planavimo dokumentas taip pat turi būti keičiamas, kai šio dokumento sprendinių įgyvendinimo stebėsenos ataskaitoje nurodoma, kad jį reikia keisti.
	3. Laukiami rezultatai: pagal parengtą Daugų miesto teritorijos bendrojo plano keitimą Alytaus rajono savivaldybei bus sudaryta galimybė įgyvendinti Lietuvos Respublikos vietos savivaldos įstatymo 6 straipsnio 19 punkte numatytąsias savarankiškąsias (Konstitucijos ir įstatymų nustatytas (priskirtas)) savivaldybių funkcijas - savivaldybės dalies (Daugų miesto) bendrojo plano sprendinių ir pagal juos parengtų detaliųjų planų įgyvendinimą.
	4. Galimi sprendimo priėmimo padariniai (teigiami ir (ar) neigiami): —.
	5. Lėšos sprendimui įgyvendinti, jų šaltiniai: Daugų miesto teritorijos bendrojo plano keitimo rengimui bus naudojamos savivaldybės biudžeto lėšos.
6. Būtinumas skelbti sprendimą Teisės aktų ir kituose registruose: paskelbti Teisės aktų registre ir Alytaus rajono savivaldybės interneto svetainėje  www.arsa.lt.
	7. Antikorupcinis vertinimas: nereikalingas.	
	8. Numatomo teisinio reguliavimo poveikio vertinimo rezultatai: —.
	9. Kiti, sprendimo iniciatorių nuomone, reikalingi pagrindimai ir paaiškinimai: 
	9.1 Daugų miesto teritorijos bendrasis planas parengtas ir 2010-12-28 patvirtintas Alytaus rajono savivaldybės tarybos sprendimu Nr. K-437, didžioji dalis jo sprendinių nebuvo įgyvendinti (Daugų miesto kurortinės vietovės statusas, tapimas trečio laipsnio „b“ kategorijos savivaldybės centru, teritorijos ribų išplėtimas)  ir šiandien, pasikeitus  demografinei padėčiai jau nebeaktualūs – juos reikia keisti.
	9.2 Alytaus rajono savivaldybės taryba 2019-10-21 sprendimu Nr. K-191 „Dėl Alytaus rajono savivaldybės teritorijos bendrojo plano keitimo patvirtinimo“ patvirtino Alytaus rajono savivaldybės teritorijos bendrojo plano keitimą, kurio sprendiniai numato kitas urbanizuotų ir urbanizuojamų teritorijų funkcines zonas nei Daugų miesto teritorijos bendrojo plano sprendiniai – juos reikia keisti.
	9.3 2021-08-31 UAB „Formatas A1“ parengtoje Daugų miesto teritorijos bendrojo plano sprendinių įgyvendinimo stebėsenos ataskaitoje rekomenduojama keisti Daugų miesto teritorijos bendrąjį planą dėl dabartinių realių poreikių neatitikimo.

